ઉકાઈ ડેમની સપાટી ચોમાસા દરમિયાન 335 ફૂટ સુધી પહોંચે તો સામાન્ય રીતે સિંચાઈ કે ઉદ્યોગોને પાણીની સગવડ પૂરતા પ્રમાણમાં મળી શકે છે. ગત વર્ષે 2017માં ડેમમાં પાણીની સપાટી આજની તારીખે 324.50 ફૂટ ઉપર સ્થિર થઈ હતી. તેના કારણે ગત વર્ષે છેલ્લું સિંચાઈનું રોટેશન ખોરવાયું હતું અને સિંચાઈની પાણીની સ્થિતિ વિકટ બનતા ખેડૂતોમાં આક્રોશ વ્યાપી ગયો હતો. હાલની સ્થિતિએ ઉકાઈ ડેમની સપાટી 318.63 ફૂટ જ છે એ જોતા પાણીની સ્થિતિ આગામી દિવસોમાં વધુ ગંભીર થવાની શક્યતા છે. તેથી ભવિષ્યમાં તકલીફ પડવાની શક્યતાઓ જોતા તાત્કાલિક અસરથી જ કરકસરયુક્ત પાણી વપરાશ માટેનું આગોતરું આયોજન કરવાની કામગીરીનો પ્રારંભ નવસારી પાલિકાએ કરી દીધો છે.